Diari Oficial de la Generalitat Valenciana


Sumari del DOGV 1242, del 12-02-1990 (1990/816512)

ORDRE de 29 de gener de 1990, de la Conselleria de Treball i Seguretat Social, per la qual s'aprova el Pla d'Actuacions amb les Diputacions Provincials per a l'exercici de 1990 en matèria de Serveis Socials.
---------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/01/29/(1)/dof/vci/html**

### Dades del document

Número de DOGV
:   1242

Data del DOGV
:   12-02-1990

Secció del DOGV
:   DISPOSICIONS GENERALS

Número del document
:   1990/816512


Data del document
:   29-01-1990

Organisme emissor
:   Conselleria de Treball i Seguretat Social

Tipus de document
:   Ordre

Ordre de 29 de gener de 1990, de la Conselleria de Treball i Seguretat Social, per la qual s'aprova el pla d'actuacions amb les diputacions provincials per a l'exercici de 1990, en matèria de serveis socials.  
La Llei de Bases del Règim Local (Llei 7/85 de 2 d'abril, BOE de 3.4.85) determina com a competències pròpies de la Diputació aquelles que «li atribueixen les Lleis de l?Estat i les Comunitats Autònomes», i també «l'assistència i cooperació jurídica, econòmica i tècnica als municipis, més que més els de menor capacitat econòmica i de gestió» (article 36.1.b.). Igualment estableix que «la coordinació es realitzarà mitjançant la definició concreta i en relació amb una matèria, servei o competència ...a través de plans sectorials per a la fixació dels objectius i la determinació de les prioritats de l'acció pública en la matèria corresponent» (article 59.1.).  
La Llei de Serveis Socials de la Comunitat Valenciana (Llei 5/89 de 6 de juliol, DOGV de 12.07.89) ha establert un doble criteri per a la coordinació entre les Entitats públiques. D'altra banda, atribueix al Consell de la Generalitat Valenciana la funció de planificar a fi d'evitar la dispersió organitzativa, racionalitzar els recursos i dotar-los de coherència. D'altre costat, reconeix en els municipis la unitat bàsica de gestió que aprope als ciutadans les prestacions, fomente la participació i integre els distints serveis.  
El sistema públic de Serveis Socials, dissenyat per la llei, es recolza sobre una xarxa d'atenció de caràcter municipal que garanteix les prestacions bàsiques per a tots els ciutadans, i sobre uns serveis especialitzats que atenen les necessitats específiques de la població.  
Per tal de mantenir el sistema públic de Serveis Socials, la Generalitat conjuntament amb la Diputació està desemvolupant un Pla concertat que extableix els suports tècnics, financers, a través de convenis signats amb els Ajuntaments.  
El Pla concertat, que ha rebut en l?últim any el suport del Ministeri d'afers Socials, intenta determinar el marc competencial de cada Administració i els compromisos concrets que assumeixen les Diputacions.  
La Llei de Bases del Règim Local i la Llei de Serveis Socials de la Generalitat Valenciana, atribueixen a les Diputacions Provincials els suports necessaris que garantesquen els Serveis Socials en els Municipis menors de 10.000 habitants.  
El Consell Superior de Coordinació, en sessió realitzada el 30 de novembre de 1989 va emetre informe favorable del Pla d'Actuacions de la Conselleria de Treball i Seguretat Social.  
Per aquesta raó, i fent ús de les facultats que em confereix la Llei 5/1983, de 30 de desembre (DOGV de 29.08.85) i 36/88 de 21 de març (DOGV de 13.04.88) del Consell de la Generalitat Valenciana, després de consultat el Consell de Benestar Social,  
ORDENE:  
Article primer  
S'aprova el Pla d'Actuacions de la Generalitat i les Diputacions Provincials en matèria de Serveis Socials Generals, Especialitzats i les prestacions econòmiques, tècniques i personals.  
Article segon  
D'acord amb la política d'Acció Social de la Generalitat Valenciana cal fer la coordinació entre les administracions públiques per tal d'aconseguir la descentralització administrativa, la proximitat de les prestacions als ciutadans, l'aprofitament conjunt dels pressupostos que afavoresquen la racionalització dels recursos i evite la duplicitat i superposició de les xarxes de serveis.  
Article tercer  
S'estableix com a accions prioritàries coordinades amb les Diputacions Provincials per desenvolupar els Serveis Socials:  
1. Consolidar l'actual sistema de Serveis Socials de Base i enllestir la cobertura en tota la Comunitat Valenciana.  
2. Oferir als Municipis un programa concertat per a la implantació i consolidació de les prestacions socials bàsiques.  
3. Mantenir els Serveis Socials Especialitzats que asseguren el nivell bàsic.  
Article quart  
La responsabilitat en l'execució de les mesures d'aquest acord recaurà conjuntament sobre el Cap dels Serveis Territorials de Serveis Socials de la Conselleria de Treball i Seguretat Social i el Diputat de l'Area de Serveis Socials de la Diputació Provincial.  
Els correspondrà:  
a) La supervisió continuada de l'Acord.  
b) La suprema vigilància del seu compliment.  
c) La interpretació de l'Acord, si cal.  
d) La proposta anual a la Comissió de Coordinació, de totes les modificacions considerades oportunes.  
Per al compliment de llurs funcions, estaran assistits per una Comissió Tècnica formada per dos Tècnics dels Serveis Territorials de Serveis Socials i per dos Tècnics de la Diputació Provincial. A la Comissió Tècnica li correspondrà:  
a) El seguiment continuat dels programes municipals convinguts.  
b) El suport tècnic als Equips Socials de Base.  
c) La comunicació de la planificació de la Direcció General de Serveis Socials als municipis, i també la recepció i transmissió de llurs demandes i necessitats a la Direcció General.  
A fi d'avaluar la situació actual dels Programes Municipals de Serveis Socials, el Cap dels Serveis Territorials i el Diputat de Serveis Socials, podran delegar en l?Equip Tècnic adequat la realització de la investigació pertinent que servesca de suport per al disseny dels Programes Municipals de Serveis Socials i per a una escaient racionalització que optimitze els recursos.  
La Comissió Tècnica es reunirà preceptivament una vegada al trimestre amb el Cap dels Serveis Territorials de Serveis Socials i el Diputat, i s'estendrà Acta dels acords, els quals es trametran a l?Hble. Sr. Conseller de Treball i Seguretat Social i a l?Excm. Sr. President de la Diputació Provincial.  
Les comunicacions dirigides als Ajuntaments generades per aquest Acord, utilitzaran sempre l'anagrama «Generalitat Valenciana, Conselleria de Treball i Seguretat Social. Diputació de València i Serveis Socials Municipals. Departament Interinstitucional».  
La sol·licitud de conveni per part de les Corporacions Locals es presentarà en les Direccions Territorials segons instància en model oficial. Després de presentada la sol·licitud amb la llista de programes opcionals que el municipi desitja implantar, escaurà la resolució per part de la Comissió Política, previ informe de la Comissió Tècnica.  
Article cinquè. Serveis Socials Generals.  
La Conselleria de Treball i Seguretat Social i les Diputacions provincials col·laboraran amb els Municipis i Mancomunitats en la implantació de les prestacions bàsiques que estableix la Llei de Serveis Socials i el seu desenvolupament reglamentari a través de:  
a) Programes d'informació, assessorament i orientació sobre els drets i recursos socials existents per tal de resoldre les necessitats.  
b) Programes d'urgència social que tinguen com a objecte l'atenció de les necessitats bàsiques de les persones que no puguen satisfer-les per si mateixes (prestacions econòmiques individuals i Centres d'Acollida).  
c) Programes d'ajuda polivalent a domicili, encaminats a atendre les persones en el seu propi medi, fomentant llur autonomia personal i evitant el desarrellament de llur entorn (intervenció familiar, serveis domèstics i personals).  
d) Programes d'acolliment familiar, els objectius dels quals és promoure l'acolliment temporal en família d'aquelles persones sotmeses a unes condicions específiques en llur primer entorn familiar que influeixen negativament en llur desenvolupament o benestar (família educadora, família extensa).  
e) Programes de convivència l?objecte dels quals és afavorir la integració comunitària i propiciar la convivència de les persones on concurreixen especials característiques socials que dificulten la satisfacció de llurs necessitats per mitjans normalitzats, i també potenciar la creació dels recursos necessaris com a via alternativa a l'aïllament (habitatges tutelats, clubs).  
f) Programes de cooperació social, l?objecte dels quals és potenciar la vida de la comunitat, propiciant la participació en tasques comunes i fomentant la iniciativa social, l'associacionisme i el voluntariat (voluntariat).  
g) Programes d'intervenció per tal de prevenir llurs conflictes i la inserció personal en el medi social (tallers, exreclusos, etc.).  
Article sisé. Serveis Socials Especialitzats.  
1. Diputació de Castelló.  
1.1. Sector de Família, Infància i Joventut  
a) La Diputació participarà permanentment en la Comissió de Valoració d'Expedients prevista en l'article 22 del Decret 23/88, de 8 de febrer del Consell de la Generalitat Valenciana, pel qual s'estableixen mesures de protecció de menors en situació de desemparament (DOGV de 18.02.88).  
b) La Diputació participarà com a membre en representació d'Institucions d'Integració familiar de titularitat pública en el Consell d'Adopció a què fa referència l'article 28 del Decret 23/88 del Consell de la Generalitat Valenciana.  
c) A la Diputació li correspon la direcció, gestió i administració dels centres següents:  
- Centre de Recepció i Acollida de menors de 6 a 16 anys.  
- Residència Infantil de 0 a 6 anys.  
1.2. Sector de Minusvàlues  
La Diputació participarà en el Convaser en els termes que estableixen els Estatuts per a la prestació conjunta de serveis socials en especial per a persones discapacitades.  
1.3. Sector de Tercera Edat  
Manteniment de les subvencions al sector, i també col·laboració per tal de construir una Residència Geriàtrica Assistida amb una capacitat de 50 places.  
2. Diputació de València  
2.1. Sector Família, Infància i Joventut  
La Diputació participarà com a membre en representació d'Institucions d'Integració familiar de titularitat pública en el Consell d'Adopció a què fa referència l'article 28 del Decret 23/88, del Consell de la Generalitat Valenciana.  
2.2. Sector de Minusvàlues.  
La Diputació participarà en el Convaser en els termes que estableixen els Estatuts per a la prestació conjunta de serveis socials en especial per a persones discapacitades.  
2.3. Sector de Tercera Edat.  
Manteniment de les subvencions al sector.  
3. Diputació d'Alacant  
3.1. Sector de Família, Infància i Joventut.  
Creació d'una única Comissió d'Estatuts i Valoració amb criteris comuns, que s'ocuparà de l'Acolliment Familiar.  
La Diputació portarà la direcció, gestió i administració de la Residència Infantil de 0 a 6 anys i de la Residència Comarcal de 6 a 16 anys.  
3.2. Sector de Minusvàlues.  
La Diputació participarà en el Convaser en els termes que s'estableixen per a la prestació conjunta de serveis socials en especial per a persones discapacitades.  
3.3. Sector de la Tercera Edat.  
Manteniment de les subvencions al sector.  
València, 29 de Gener de 1990.  
El Conseller de Treball i Seguretat Social,   
MIQUEL DOMENECH 1 PASTOR


Còpia Permalink ELI